Formål

Sikre at pasientene får rett behandling på rett sted til rett tid. Sikre god oversikt over ny-innlagte pasienter. Sikre at pasienter med behov for kontinuerlig overvåkning eller avansert organspesifikk behandling legges inn aktuell spesialavdeling.

Figur 1 Plassering av pasienter i HUS i henhold til kategorier (utarbeides med involvering av vaktleger)

Egnede pasienter for innleggelse i UMO:

Pasienter med symptom/sykdomsbilde der fagtilhørighet er usikker eller der tverrfaglig utredning og/eller behandling er indisert.

Pasienter med tilstander der det ikke er behov for avansert fagspesifikk utredning eller behandling, forventet kort liggetid, og der det er kapasitetsutfordringer i spesialavdeling.

Egnede pasienter for innleggelse i KTP:

Pasienter som har en definert problemstilling eller er diagnostisk avklart.

Pasienter som har en forventet liggetid på inntil 24 timer.

Uegnede pasienter i UMO/KTP:

Pasienter som har behov for kontinuerlig overvåkning, organstøttende behandling (vasopressor-/inotrop behandling, CPAP/BIPAP/respirator, dialyse mv) eller annen avansert fagspesifikk behandling, skal ikke til UMO eller KTP. Unntaket er pasienter med brystsmerter der overvåking med telemetri er tilstrekkelig.

Kritisk syke pasienter skal ikke legges i UMO eller KTP. Unntaket er pasienter med behandlingsbegrensning som er dokumentert i journal.

Innleggelse til UMO/KTP fra akuttmottak:

Pasienter i akuttmottak kan innlegges i UMO/KTP på to måter:

MLA identifiserer egnede pasienter.

Pasient som er tatt imot av fagspesifikk lege, hvor denne vurderer at pasienten er egnet for innleggelse i UMO/KTP. Pasient kan da legges i UMO/KTP etter avtale med MLA.

Melding av pasient som er avtalt med MLA og som skal til UMO / KTP (lege til lege, sykepleier til sykepleier)

Melding av pasient til innleggelse i UMO 08-22 (hverdager) og 09-19 (helg/helligdager):

Mottakende lege melder vakthavende UMO-overlege (tlf 971880).

Sykepleier akuttmottak melder pasienten til vakthavende sykepleier UMO (tlf 971830).

Melding av pasient til innleggelse i UMO 22-08 (hverdager) og 19-09 (helg/helligdager):

I disse periodene overtar mottakslege natt (MLAN tlf. 977911) oppgavene til UMO overlegen, for øvrig følges samme prosedyre som dag/kveld.

Melding av pasient til innleggelse i KTP 08-22 (hverdager) og 09-19 (helg/helligdager):

Mottakende lege melder til vakthavende KTP-overlege (tlf 970891).

Sykepleier akuttmottak melder pasienten til sykepleier KTP (tlf 970881)

Melding av pasient til innleggelse i KTP i tidsrommet 22-08 (hverdager) og 19-09 (helg/helligdager): I disse periodene overtar MLAN (tlf 977911) oppgaven til overlege KTP, for øvrig følges samme prosedyre som dag/kveld.

Overflytting av pasienter fra spesialavdeling til UMO eller KTP:

Denne rutinen gjelder bare i situasjoner hvor det kommer pasienter i Akuttmottak, som på bakgrunn av hastegrad og medisinsk tilstand, må til spesialavdeling og denne ikke har ledig plass, samt når spesialavdeling som er full må motta hasteoverflyttet pasient fra KSK Intensiv eller MIO.

Kapasitetsutfordringer skal primært løses på Kapasitetsmøtet og med avdelingens egne planer for høy aktivitet (flyttelister mv.) Ved kapasitetsutfordringer i en spesialavdeling vil MLA og fagspesifikk vakt avlaste fagspesifikk avdeling ved å rute egnede pasienter til UMO/KTP (se over)

Dersom dette ikke er tilstrekkelig kan MLA sammen med vaktlege i spesialavdelingen foreta bytte mellom den aktuelle spesialavdelingen og mottaksklinikken. Pasienten som da evt. kan flyttes til mottaksklinikken er egnet for UMO/KTP etter omforente kriterier (over).